open-index/open-wikipedia-markdown huggingface dataset:
Ανδριάνα Ασπρογέρακα

Η **Ανδριάνα Ασπρογέρακα** (17 Αυγούστου 1997 - ) είναι Ελληνίδα αθλήτρια του ολυμπιακού αθλήματος Τάε Κβον Ντο.

## Καριέρα
Κέρδισε χάλκινο μετάλλιο στην κατηγορία βάρους -53 κιλών στο Παγκόσμιο Πρωτάθλημα Ταεκβοντό το 2015 στην κατηγορία Ανδρών-Γυναικών στο Τσελιάμπινσκ της Ρωσίας. Μόλις στα 17 της χρόνια η Ελληνίδα αθλήτρια κατάφερε να φέρει μετάλλιο για την Ελλάδα σε παγκόσμιο επίπεδο μετά από 18 χρόνια, όπου το 2002 η προπονήτρια της Ανδριάνας, Αρετή Αθανασοπούλου είχε βγεί 1η στο παγκόσμιο πρωτάθλημα του Τέξας.

Η Ανδριάνα έχει συμμετάσχει επίσης στην πρόκριση για τους ολυμπιακούς αγώνες του Ρίο 2016 χάνοντας το μετάλλιο για έναν πόντο από τη Γερμανίδα πρωταθλήτρια Άννα-Λίνα Φρόμινγκ. 

Το 2020 για δεύτερη συνεχόμενη φορά ήταν μέλος της προολυμπιακής ομάδας για την πρόκριση των ολυμπιακών αγώνων του Τόκιο 2021.

Πέρα από την παγκόσμια διάκρισή της, η Ανδριάνα Ασπρογέρακα είχε κατακτήσει την πρώτη θέση στο ευρωπαϊκό πρωτάθλημα -21 χρόνων στο Ίνσμπρουκ της Αυστρίας και τη δεύτερη θέση στο ευρωπαϊκό πρωτάθλημα στις νεάνιδες στο Πόρτο της Πορτογαλίας.

Συμμετείχε επίσης στα παγκόσμια πρωταθλήματα τέκβοντο 2017 στο Μούτζου της Κορέας και 2019 στο Manchester.

Πρώτος της προπονητής και σύλλογος ήταν ο Άτλαντας Περιστερίου του Νικόλαου Παπαδέα. Στη συνέχεια επέλεξε να προπονείται δίπλα στην Αρετή Αθανασοπούλου στον αθλητικό σύλλογο Φωτιά. Πλέον, δουλεύει ως προπονήτρια στο πλευρό της Αρετής Αθανασοπούλου στον σύλλογο Φωτιά όπου και τερμάτησε την καργιέρα της ως αθλήτρια.
## Παραπομπές

Κατηγορία:Ελληνίδες αθλήτριες
Κατηγορία:Τάε κβον ντο στην Ελλάδα
Κάλλια Παπαδάκη

Η **Κάλλια Παπαδάκη** (Διδυμότειχο 1978) είναι Ελληνίδα συγγραφέας και σεναριογράφος. Γεννήθηκε στο Διδυμότειχο και μεγάλωσε στην Θεσσαλονίκη. Μετακόμισε στις ΗΠΑ όπου σπούδασε οικονομικά στο Bard College και στο Brandeis University. Με την επιστροφή της στην Ελλάδα, σπούδασε κινηματογράφο στην Σχολή Κινηματογράφου του Σταυράκου στην Αθήνα.

Το πρώτο σενάριο της Παπαδάκη με τίτλο *Σεπτέμβριος* έκανε πρεμιέρα στο 48ο Διεθνές Φεστιβάλ Κινηματογράφου του Κάρλοβι-Βάρυ. Το μυθιστόρημά της *Δενδρίτες* (2015) κέρδισε το ευρωπαϊκό βραβείο λογοτεχνίας. Άλλα βιβλία της είναι *The Back-Lot Sound* (μικρές ιστορίες) και *Lavender in December* (ποίηση).

## Παραπομπές


## Πηγές
* Reading Greece : Kallia Papadaki on fiction, scriptwriting and fiction as an ever-changing world map. Greek News Agenda, 15 Απριλίου 2018
* Publishers from 35 countries at Delhi's World Book Fair The Sunday Guardian, 18 Ιανουαρίου 2018
* Kallia Papadaki one of the 12 winners of the EU Prize for Literature 2017 Grecomania.com

Κατηγορία:Ελληνίδες συγγραφείς
Κατηγορία:Έλληνες σεναριογράφοι
Ελισάβετ του Μπράουνσβαϊγκ-Λύνεμπουργκ

Η **Ελισάβετ**, γερμ.: Elisabeth von Braunschweig-Lüneburg von Welfen (1230 - 27 Μαΐου 1266) από τον Οίκο των Γουέλφων ήταν κόρη του δούκα του Μπράουνσβαϊγκ-Λύνεμπουργκ και με τον γάμο της έγινε κόμισσα της Ολλανδίας και Ζηλανδίας, και σύζυγος του διεκδικητή βασιλιά της Γερμανίας. 

## Βιογραφία
Ήταν η πρώτη κόρη του Όθωνα Α΄ δούκα του Μπράουνσβαϊγκ-Λύνεμπουργκ και της Ματθίλδης των Ασκάνια, κόρης του Αλβέρτου Β΄ μαργράβου του Βρανδεμβούργου.

Στις 25 Ιανουαρίου 1252 παντρεύτηκε τον Γουλιέλμο Β΄ κόμη της Ολλανδίας, ο οποίος εξελέγη αντίπαλος βασιλιάς της Γερμανίας το 1247 και στέφθηκε βασιλιάς της το 1248 στο Μπράουνσβαϊγκ. Ως σύζυγος του Γουλιέλμου Β΄ ήταν κόμισσα της Ολλανδίας, κόμισσα της Ζηλανδίας και βασίλισσα της Γερμανίας. Είχαν δύο παιδιά, τον Φλόρις Ε΄ και τη Μάχτιλντ. Ο σύζυγός της απεβίωσε το 1256. 

Απεβίωσε στις 27 Μαΐου 1266 και τάφηκε στην εκκλησία του αβαείου Μίντελμπουργκ. 

## Οικογένεια
Παντρεύτηκε το 1252 τον Γουλιέλμο Β΄ κόμη της Ολλανδίας και είχε τέκνα:
* Φλόρις Ε΄ 1254-1296, κόμης της Ολλανδίας και Ζηλανδίας.
* Μάντιλντ.

## Παραπομπές


Κατηγορία:Οίκος των Γουέλφων
Κατηγορία:Οίκος της Ολλανδίας
Κατηγορία:Βασίλισσες της Γερμανίας
Μαργαρίτα Τσώμου

Η **Μαργαρίτα Τσώμου** (2 Ιουλίου 1977, Θεσσαλονίκη) είναι Ελληνογερμανίδα δραματουργός, επιμελήτρια εκθέσεων, χορεύτρια και ακτιβίστρια. Είναι επιμελήτρια στο φεμινιστικό περιοδικό *Missy Magazine*, καθηγήτρια σύγχρονου θεάτρου στο Πανεπιστήμιο Εφαρμοσμένων Επιστημών του Όσναμπρυκ και επιμελήτρια για την θεωρία και τον λόγο στο κέντρο Θεάτρου Hebbel am Ufer στο Βερολίνο.

Αποφοίτησε από Πανεπιστήμιο του Αμβούργου HafenCity. Στα πλαίσια της δουλειάς της βοήθησε στην οργάνωση του παγκοσμίου κινήματος Occupy Athens το 2011. Τον Οκτώβριο 2018 οργάνωσε το θεατρικό πρόγραμμα Indivisible στο Βερολίνο. Είναι μέλος στην καλλιτεχνική-ακτιβιστική ομάδα *Schwabinggrad Ballet*.

Η Τσώμου εργάζεται κυρίως στον φεμινισμό και την σεξουαλικότητα της κοινότητας queer, στην πολιτική τέχνη και στην θεωρία της θεατρικής ερμηνείας. Το έργο της έχει εμφανιστεί στα *Die Zeit, taz, Spex, Frankfurter Rundschau, WDR* και *SWR*.

## Παραπομπές


## Πηγές
* https://www.hebbel-am-ufer.de/ueber-uns/team/
* Τsomou, Myropi-Margarita (2018). https://repos.hcu-hamburg.de/handle/hcu/478
* https://archive.transmediale.de/content/margarita-tsomou
* http://indes-online.de/autor/margarita-tsomou *INDES. Zeitschrift für Politik und Gesellschaft* (στα γερμανικά).
* Festspiele, Berliner. Margarita Tsomou, Berliner Festspiele  *berlinerfestspiele.de*
* Margarita Tsomou  *THE CREATIVES' CATALYSTS*.
* Missy Magazine  (στα γερμανικά)
* Welt, Haus der Kulturen der (2015-09-29). Margarita Tsomou  HKW.

Κατηγορία:Ελληνίδες δημοσιογράφοι
Κατηγορία:Έλληνες θεατρικοί συγγραφείς
Κατηγορία:Έλληνες ακτιβιστές
Κατηγορία:Έλληνες χορευτές
Έλλη Σταματιάδου

Η **Έλλη Σταματιάδου** (Άνδρος 1 Απριλίου 1933-Αθήνα 1 Μαΐου 2015) ήταν Ελληνίδα βοτανολόγος. Ήταν επιμελήτρια στο τμήμα με τα βότανα στο Μουσείο Φυσικής Ιστορίας Γουλανδρή από το 1965 έως το 2009 και το άτομο με την μεγαλύτερη συνεισφορά τις βοτανικές συλλογές του Μουσείου (23705 δείγματα από όλη την Ελλάδα). Αποσύρθηκε το 2003 αλλά συνέχισε να εργάζεται εθελοντικά μέχρι το 2009. Ήταν παντρεμένη με τον Γιάννη Σταματιάδη, με τον οποίο απέκτησε 2 παιδιά. Ο γιος του Σταμάτης Σταματιάδης ήταν μικροβιολόγος του εδάφους και ίδρυσε το Εργαστήριο Οικολογίας και Βιοτεχνολογίας του Εδάφους στο Μουσείο Φυσικής Ιστορία Γουλανδρή.

## Εκδόσεις
* Zahariadi, C., Stamatiadou, E. & Dima, A. 1982. Geographical distribution of species of Ornithogalum (Liliaceae) in Greece, including two new taxa. – Ann. Mus. Goulandris, 5: 131-162. 
* Snogerup, S., Snogerup, B., Stamatiadou, E., von Bothmer, R. & Gustafsson, M. 2006. Flora and vegetation of Andros, Kiklades, Greece. – Ann. Mus. Goulandris, 11: 85-270.

Κατηγορία:Έλληνες βοτανολόγοι
Λίλα Λαλαούνη

Η **Λίλα Λαλαούνη** (9 Ιουνίου 1918-1996) ήταν Ελληνίδα πιανίστα και συνθέτρια. Γεννήθηκε στην Αθήνα και ήταν η εγγονή του συνθέτη Τιμόθεου Ξανθόπουλου. Σπούδασε πιάνο στην Ακαδημία της Βιέννης και σύνθεση με καθηγητή τον Robert Konta. Έκανε την πρώτη της εμφάνιση ως συναυλιακή πιανίστα στην Βιέννη το 1930 και αποφοίτησε από την Ακαδημία της Βιέννης το 1934. Συνέχισε τις σπουδές της με καθηγητή τον Marcel Dupre στο Παρίσι και έγινε διεθνώς γνωστή ως πιανίστα.

## Έργα
Η Λαλαούνη συνέθεσε κοντσέρτα για το πιάνο, τραγούδια, μουσική δωματίου και μια συμφωνία. Μεταξύ των έργων της είναι :

* *Syntheses et catalysis*, symphony, 1960–62
* Piano Concerto [No. 1], 1943
* Piano Concerto [No. 2], 1959

## Παραπομπές


## Πηγές
* Sadie, Julie Anne; Samuel, Rhian (1994). The Norton/Grove dictionary of women composers (Ψηφιοποιήθηκε ηλεκτρονικά από το GoogleBooks). ISBN <bdi>9780393034875</bdi>. Ανάκτηση : 4 Οκτωβρίου 2010.
* Tyrrell, John (2001). *The New Grove Dictionary of Music and Musicians: Volume 14*.

Κατηγορία:Έλληνες πιανίστες
Κατηγορία:Έλληνες συνθέτες κλασικής μουσικής
Ελένη Λαμπίρη

Η **Ελένη Λαμπίρη** (9 Φεβρουαρίου 1889, Αθήνα – 30 Μαρτίου 1960, Αθήνα) ήταν Ελληνίδα διευθύντρια ορχήστρας και συνθέτρια.

## Βιογραφία
Η Λαμπίρη γεννήθηκε στην Αθήνα και ήταν κόρη του συνθέτη Γεωργίου Λαμπίρη και εγγονή του ποιητή Ανδρέα Λασκαράτου. Σπούδασε σύνθεση με τον Edoardo Sacredote στο Ωδείο Αθηνών (1907-1908). Στην πραγματικότητα ήταν η πρώτη γυναίκα που σπούδασε σύνθεση στο Ωδείο Αθηνών, γι' αυτό κέρδισε τον τίτλο της πρώτης Ελληνίδας συνθέτριας. Συνεπώς, σπούδασε σύνθεση με καθηγητή τον Max Reger και μαεστρική με καθηγητή τον Hans Scheidt στο Βασιλικό Ωδείο της Λειψίας (1 Οκτωβρίου 1908-27 Ιουλίου 1911). Αποφοίτησε από το Βασιλικό Ωδείο της Λειψίας το 1911. Το 1913 η οπερέττα της «Το αποκριάτικο όνειρο», σε κείμενα του Γρηγορίου Ξενόπουλου και σύνθεση της Ελένης Λαμπίρη, ανέβηκε στο Θέατρο του Πανελληνίου.

Μετά την ολοκλήρωση των σπουδών της, εργάστηκε στο Μιλάνο ως μαέστρος. Στις 15 Ιανουαρίου 1915 κατέθεσε τα δικαιώματα της οπερέττας «Isolma» στο περιφερειακό μητρώο του Μιλάνου (αριθμός εγγραφής 64794). Το «Isolma» ήταν μια οπερέττα σε τρεις πράξεις σε συγγραφή και σύνθεση της Ελένης Λαμπίρη. Αυτή η οπερέττα ηχογραφήθηκε το 1958, από τον Τότη Καραλιβανό ως μαέστρο και τον Σπύρο Καψάσκη ως διευθυντή της χορωδίας. Το 1925 επέστρεψε στην Πάτρα όπου εργάστηκε ως διευθύντρια στο Ωδείο της Πάτρας μέχρι το 1953. Την ίδια περίοδο έγραφε κριτικές περί της μουσικής στην τοπική πατραϊκή εφημερίδα «Νεολόγος Πατρών». Πέθανε στο δημοτικό νοσοκομείο Αθηνών.

## Έργα (επιλεγμένα)

* *Το αποκριάτικο όνειρο* 1913, οπερέτα
* *Isolma* 1915, οπερέτα
* *Μπαλάντα* για σοπράνο και πιάνο, 1933 (έχει χαθεί)
* Κουαρτέτο εγχόρδων σε λα μείζονα
* Σερενάτα για φλάουτο, βιολί και βιόλα
* Συμφωνία για μεγάλη ορχήστρα σε σι ελάσσονα
* ``Iratzi N,`` όπερα, σε λιμπρέττο L.Orsini

## Παραπομπές

* *Ta Nea Kefallinias kai Ithakis*; 3/9/1960; issue number 172
* *Gazzetta Ufficiale del Regno d`Italia*; issue number 198 of 10/08/1915, page 4765
* Sadie, Julie Anne; Samuel, Rhian (1994). The Norton/Grove dictionary of women composers
* Nea Estia vol. 697 pages 1018-1019, Κριτική με τίτλο "Η Μουσική" στην εφημερίδα Νέα Εστία 
* Χορωδιακό από την οπερέττα Ισόλμα

Κατηγορία:Έλληνες συνθέτες
Κατηγορία:Απόφοιτοι του Ωδείου Αθηνών
Ντανιέλα Αμαβία

Η **Ντανιέλα Αμαβία** (4 Μαρτίου 1966), γνωστή και ως *Daniela Elle* και *Daniela Lunkewitz*, είναι ηθοποιός και μοντέλο, με εμφανίσεις σε αρκετές ταινίες και διεθνή σόου μόδας. 

## Καριέρα
Γεννήθηκε στην Ελλάδα, μεγάλωσε στη Γερμανία και πήγε σχολείο στο Ηνωμένο Βασίλειο. Η Αμαβία μιλάει άπταιστα ελληνικά, αγγλικά, γερμανικά και γαλλικά. Στα νιάτα της ήταν χορεύτρια αλλά η δασκάλα της θεωρούσε ότι ήταν πολύ ψηλή για μπαλέτο και της πρότεινε να δοκιμάσει την υποκριτική. Ξεκίνησε μαθήματα υποκριτικής στο State Theatre Corps de Ballet. Σπούδασε δραματική τέχνη και λογοτεχνία στο Πανεπιστήμιο Γκαίτε και υποκριτική στο Λονδίνο όπου σύντομα έλαβε μικρούς ρόλους. Κατά τις σπουδές της, ασχολήθηκε με το μόντελινγκ κάνοντας πασαρέλα στο Παρίσι για τους Chanel και Dior, εκπρόσωπος της Chloé και εξώφυλλα για τα περιοδικά *[[Vogue (magazine)|Vogue]]*, *[[Elle (magazine)|Elle]]* και *Femme*.

Το 2001, η Αμαβία κέρδισε το βραβείο Καλύτερης Ηθοποιού στο Διεθνές Φεστιβάλ Ανεξάρτητων Ταινιών στη Νέα Υόρκη για την ταινια *The Woman Every Man Wants* (aka *Perfect Lover*), καθώς και το Deutscher Filmpreis, το γερμανικό αντίστοιχο βραβείο Όσκαρ. Παράλληλα με την υποκριτική και το μόντελινγκ, η Αμαβία έχει επίσης γράψει, σκηνοθετήσει και κάνει την παραγωγή αρκετών ταινιών μικρού μήκους.

Το 2003, η Αμαβία εμφανίστηκε στην τηλεοπτική μίνι σειρά *[[Frank Herbert's Children of Dune]]*. Η Laura Fries του περιοδικού *[[Variety (magazine)|Variety]]* αποκάλεσε την ερμηνεία της "επιφανειακή".

Το 2013, η Αμαβία έγραψε και σκηνοθέτησε τη δραματική ταινία *[[A Beautiful Now]]*, που ασχολείται με μια παθιασμένη χορεύτρια που σκέφτεται να κάνει μια ακραία ενέργεια όταν φτάνει σε αδιέξοδο στη ζωή της.

## Παραπομπές


## Πηγές
* https://www.nytimes.com/2003/03/15/arts/television-review-a-stormy-family-on-a-sandy-planet.html
* https://www.nytimes.com/2003/03/16/tv/cover-story-where-spice-of-life-is-the-vital-variety.html?
* https://web.archive.org/web/20150821193344/http://variety.com/2003/tv/reviews/children-of-dune-1200542893/
* http://www.hollywoodreporter.com/news/oz-actress-abigail-spencer-star-425597

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες μοντέλα
Βικτώρια Χαραλαμπίδου

Η **Βικτώρια Χαραλαμπίδου** (23 Οκτωβρίου 1971) είναι Ελληνίδα ηθοποιός. Γεννήθηκε στην Αγία Πετρούπολη, στην ΕΣΣΔ. Σε ηλικία 15 ετών, η οικογένειά της μετακόμισε στην Αθήνα. Το 2005 μετακόμισε στο Σίδνεϋ της Αυστραλίας, όπου διαμένει μέχρι σήμερα.

## Φιλμογραφία

### Κινηματογράφος

### Τηλεόραση

## Εξωτερικοί σύνδεσμοι
* 
* ABC review
* Hollywood.com
* The Age review
* Behind the Scenes Review 
* ABC At The Movies Thirst reviewed 21 March 2012

## Παραπομπές


Κατηγορία:Ελληνίδες ηθοποιοί
Λούθηρος του Μπράουνσβαϊγκ

O **Λούθηρος**, γερμ. Luther/Lothar von Braunschweig von Welfen (π. 1275 - 18 Απριλίου 1335) από τον Οίκο των Γουέλφων ήταν ο 18ος μεγάλος Μάγιστρος του Τευτονικού Τάγματος, στο οποίο υπηρέτησε από το 1331 ως το τέλος του 4 έτη μετά.

## Βιογραφία
Ήταν ο πέμπτος γιος του Aλβέρτου Α΄ δούκα του Μπράουνσβαϊγκ-Λύνεμπουργκ (1236–1279) και της Αδελαΐδας των Αλεράμιτσι (1242-1284/85), κόρης του Bονιφάτιου Β΄ μαργράβου του Moμφερράτου. Τα μεγαλύτερα αδέλφια του Ερρίκος Α΄, Αλβέρτος Β΄ και Γουλιέλμος Α΄ διαδέχτηκαν τον πατέρα τους στα πριγκιπάτα του Μπράουνσβαϊγκ: Γκρούμπενχαγκεν, Γκέτινγκεν και Βόλφενμπυτελ αντίστοιχα.

Καταγράφεται για πρώτη φορά ως Τεύτονας Ιππότης το 1295, υπηρετώντας στα Πρωσικά εδάφη. Από το 1304 είναι στην ακολουθία του *Landmeister*. Από το 1308-1312 ο Λούθηρος ενήργησε ως διοικητής (Komtur) σε Γκόλουμπ, μία σημαντική διοίκηση στην Περιοχή Χέλμνο. Από το 1313 υπηρέτησε ως διοικητής στο κάστρο Μάλμπορκ και το 1314 έγινε διοικητής του Κρίστμπουργκ (σήμερα Dzierzgoń), όπου κυβερνούσε μεγάλα κτήματα κατά μήκος του ποταμού Βιστούλα μέχρι τη λιμνοθάλασσα Βιστούλα (*Frisches Haff*) στις ακτές της Βαλτικής. Ίδρυσε την πόλη Γκίλγκενμπουργκ (Dąbrówno) το 1326. Ανανέωσε επίσης τους καταστατικούς χάρτες των Κρίστμπουργκ, Έυλαου (Iława) και Ζάαλφελντ (Zalewo). Το 1329 είχε ιδρύσει την διοίκηση του Όστεροντε (Ostróda). Υπό τη διακυβέρνηση του Λούθηρου και με τη βοήθεια των Κιστερκιανών, η επικράτειά του έγινε η πιο προηγμένη διοίκηση στο κράτος του Τάγματος.

Στις 17 Φεβρουαρίου 1331 εξελέγη *μεγάλος Μάγιστρος* (Hochmeister), διαδεχόμενος τον Βέρνερ φον Όρσελν, που είχε σκοτωθεί πριν από έναν χρόνο. Ενώ ο Πολωνικο-Τευτονικός πόλεμος κατά της Πομεραλίας συνεχιζόταν, κορυφούμενος και πάλι στη μάχη του Πουόφτσε στις 27 Σεπτεμβρίου 1331, ο Λούθηρος προώθησε περαιτέρω τον αποικισμό και τον εκχριστιανισμό των εδαφών του Τάγματος. Στην παρουσία του, ο καθεδρικός ναός του Κένιγκσμπεργκ καθαγιάστηκε το 1333. Ο Λούθηρος είχε επίσης επεκτείνει το κάστρο του Μάλμπορκ και έμεινε γνωστός ως προστάτης των τεχνών, όπως το έργο του Πέτρου του Ντούσμπουργκ, του οποίου το *[[Chronicon terrae Prussiae]]* μεταφράστηκε από τον εφημέριό του Νίκολαους φον Γιέροσιν για λογαριασμό του.

Ο Λούθηρος τάφηκε στον καθεδρικό Ναό του Κένιγκσμπεργκ. Ο τάφος του καταστράφηκε στον Β΄ Παγκόσμιο Πόλεμο.

## Παραπομπές


Κατηγορία:Μεγάλοι Μάγιστροι του Τευτονικού Τάγματος
Κατηγορία:Οίκος των Γουέλφων
Λίντα Ζερβάκη

Η **Λίντα Ζερβάκη** (Αμβούργο, 25 Ιουλίου 1975) είναι Γερμανοελληνίδα τηλεοπτική παρουσιάστρια, ειδησεογράφος και δημοσιογράφος στο τηλεοπτικό κανάλι ARD-Aktuell στο Αμβούργο. Είναι η πρώτη γυναίκα ειδησεογράφος που οι πρόγονοί της ήταν μετανάστες. Η Ζερβάκη είναι κόρη Ελλήνων εργατών που μετανάστευσαν στο Αμβούργο όπου φοίτησε στο Friedrich-Ebert-Gymnasium μέχρι το 1994. Ο πατέρας της είχε περίπτερο στο Αμβούργο. Μετά τον θάνατό του, η Ζερβάκη και οι αδερφοί της αναγκάστηκαν να βοηθήσουν οικονομικά την μητέρα τους και να εργάζονται στο περίπτερο ενώ ήταν ακόμα παιδιά. Μέχρι την ηλικία των 28 ετών, η Ζερβάκη εργαζόταν στο περίπτερο τις Κυριακές.

## Φιλμογραφία

## Βιβλία
* *Königin der bunten Tüte*. Rowohlt, Reinbek 2015, 
* *Etsikietsi – Auf der Suche nach meinen Wurzeln*. Rowohlt, Reinbek 2020, 

## Παραπομπές


## Εξωτερικοί σύνδεσμοι
* Linda Zervakis  Επίσημη ιστοσελίδα
* Linda Zervakis  στο tagesschau.de
* 

Κατηγορία:Γερμανοί δημοσιογράφοι
Κατηγορία:Γερμανοί τηλεπαρουσιαστές
Κατηγορία:Γερμανοί ελληνικής καταγωγής
Μέλχιορ του Μπράουνσβαϊγκ-Γκρούμπενχαγκεν

Ο **Μέλχιορ**, γερμ.: Melchior von Braunschweig-Grubenhagen von Welfen (απεβ. το 1381 ή το 1384) ήταν Γερμανός ευγενής, πρώτα πρίγκιπας-επίσκοπος του Όσναμπρυκ από το 1369 ως το 1376 και έπειτα πρίγκιπας-επίσκοπος του Σβερίν από το 1376 έως το 1381.

## Βιογραφία
Ήταν ο έκτος γιος (3ος από τον 2ο γάμο) του Ερρίκου Β΄ δούκα του Μπράουνσβαϊγκ-Γκρούμπενχαγκεν και της 2ης συζύγου του Ελβίς των Ιμπελέν, κόρης του Φιλίππου σενεσάλη της Κύπρου.

Αδέλφια του ήταν ο Φίλιππος κοντόσταυλος της Ιερουσαλήμ, σύζυγος πρώτα της Ελοΐζ του Νταμπιέρ και μετά της Αλίκης του Ιμπελέν, κόρης του Γκυ σενεσάλη της Κύπρου (εξαδέλφου της Ελβίς των Ιμπελέν)· ο Βαλτάσαρ "δεσπότης της Ρωμανίας", κ.ά. Ετεροθαλή αδέλφια του ήταν ο Όθωνας δούκας του Μπράουνσβαϊγκ-Γκρούμπενχαγκεν, σύζυγος της Ιωάννας Α΄ της Νάπολης · η Αγνή, σύζυγος του Μπάρνιμ Γ΄ δούκα της Πομερανίας, κ.ά.

Η θεία του (Αδελαΐδα) Ειρήνη είχε παντρευτεί τον Ανδρόνικο Γ΄ Παλαιολόγο Αυτοκράτορα των Ρωμαίων.

Το 1366 διαδέχθηκε τον Γιόχαν Χόετ ως πρίγκιπας-επίσκοπος του Όσναμπρυκ, όπου έμεινε ως το 1376, οπότε τον διαδέχθηκε ο Ντήτριχ του Χόρνε. 

Το ίδιο ή το επόμενο έτος διαδέχθηκε τον Φρειδερίκο φον Μπύλοβ ως πρίγκιπας επίσκοπος του Σβερίν, όπου έμεινε ως το 1381. Στην αρχή (1377-1378) είχε αντίπαλο τον Μάρκουαρντ Μπέρμαν, διεκδικητή επίσκοπο του Σβερίν. Τον Μέλχιορ διαδέχθηκε ο Πότο του Πότενσταϊν.

## Παραπομπές


## Εξωτερικοί σύνδεσμοι
* Στο peerage.com

Κατηγορία:Οίκος των Γουέλφων
Ιωάννης του Μπράουνσβαϊγκ-Γκρούμπενχαγκεν

Ο **Ιωάννης**, γερμ: Johann von Braunschweig-Grubenhagen von Welfen (πριν από το 1322 - 23 Μαΐου 1367) από τον Οίκο των Γουέλφων ήταν ο κοσμήτορας του Συλλόγου του μοναστηριακού ναού Σανκτ Αλεξάντρι στο Άινμπεκ.

## Βιογραφία
Ήταν ο έβδομος γιος του Ερρίκου Α΄ του *Θαυμάσιου* δούκα του Μπράουνσβαϊγκ-Γκρούμπενχαγκεν και της συζύγου του Αγνής των Βέττιν, κόρης του Αλβέρτου Β΄ μαργράβου του Μάισσεν.

Αδέλφια του ήταν η Αδελαΐδα σύζυγος του Ερρίκου της Βοημίας, ο Ερρίκος Β΄ δούκας του Μπ.Γκρούμπενχαγκεν, η Ειρήνη σύζυγος του Ανδρόνικου Γ΄ Παλαιολόγου Αυτοκράτορα των Ρωμαίων, ο Ερνέστος Α΄ δούκας του Μπ.Γκρούμπενχαγκεν, ο Γουλιέλμος δούκας του Μπ.Γκρούμπενχαγκεν, κ.ά.

Έγινε ο κοσμήτορας του Συλλόγου του μοναστηριακού ναού Σανκτ Αλεξάντρι στο Άινμπεκ. Απεβίωσε το 1367 σε ηλικία 45 ετών.

Κατηγορία:Ρωμαιοκαθολικοί ιερείς του 14ου αιώνα
Κατηγορία:Οίκος των Γουέλφων
Μόνικα Σάντσεζ Ναβάρρο

Η **Μόνικα Σάντσεζ Ναβάρρο** (*Mónica Sánchez Navarro*, 4 Φεβρουαρίου 1954 -) είναι Μεξικανή ηθοποιός. 

## Φιλμογραφία
**Τηλενουβέλες**
**El cielo es para todos* - 1979, ως Χουάνα Πάολα
**Una mujer marcada* - 1979, ως Μαριμπέλ
**Juegos del destino* - 1981, ως Βανέσσα
**Principessa* - 1984, ως Έρικα Μαρία
**[[Μια όμορφη αγάπη|Qué bonito amor]]* - 2012/13, ως Αλταγράσια Τρεβίνιο ντε Μαρτίνες ντε λα Γκάρσα
**Dama y obrero* - 2013, ως Μαργαρίτα Πέρες
**[[Απλά Μαρία|Simplemente María]]* - , ως Χεορχίνα Λάντα Μεντισάβαλ ντε Ριβαπαλάσιο
**Eva la trailera* - 2016, ως Φεδερίκα Μιραβάλ
**Las Buchonas* - 2018/19, ως Σάντρα
**Si nos dejan* - 2021, ως Γιάγια (προσεχώς)

**Τηλεόραση**
**Mujer, casos de la vida real* - 1996, (1 επεισόδιο)
**La rosa de Guadalupe* - 2013
**Como dice el dicho* - 2014/15, ως Ραμόνα/Δόνια Εστέρ (2 επεισόδια)

**Ταινίες**
**El guardespaldas* - 1980
**Fieras en brama* - 1983
**Una pura y dos con sal* - 1983
**Fiebre de amor* - 1985
**V/H/S/2* - 2013
**Café con leche* - 2015

## Παραπομπές


## Εξωτερικοί Σύνδεσμοι

* 

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Δέσποινα Χατζηνικολάου

Η **Δέσποινα Χατζηνικολάου** (γεν. 21 Οκτωβρίου 1999 στο Μαρούσι) είναι Ελληνίδα ποδοσφαιρίστρια που αγωνίζεται ως μέσος για τον ιταλικό σύλλογο S.S. Lazio, της γυναικείας Σέριε Α. Είναι μέλος της ελληνικής εθνικής γυναικείου ποδοσφαίρου από το 2019, με 4 συμμετοχές και κανένα γκολ.

Ήταν μέλος της ελληνικής εθνικής ομάδας κάτω των 17 από το 2014 έως το 2016 με 7 συμμετοχές και ισάριθμα γκολ, καθώς και της ελληνικής εθνικής ομάδας κάτω των 19 από το 2016 έως το 2018 με 9 συμμετοχές και τρία γκολ.

## Παραπομπές


Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιρίστριες Εθνικής Ελλάδας
Κατηγορία:Ελληνίδες ποδοσφαιρίστριες
Μάξι Νιλ

μικρογραφία|Από ζωντανή εμφάνιση της Μάξι Νιλ

Η **Μάξι Νιλ** (*Maxi Nil* ; 4 Ιουνίου 1981) είναι Ελληνίδα τραγουδίστρια και από τις 6 Δεκεμβρίου 2013 η τραγουδίστρια του συγκροτήματος Jaded Star. Είναι περισσότερο γνωστή για το έργο της ως τραγουδίστρια του αυστριακού συγκροτήματος της συμφωνικής μέταλ μουσικής Visions of Atlantis από τα μέσα 2009 έως τα τέλη 2013. Το 2003 έγινε μέλος του ελληνικού μέταλ συγκροτήματος On Thorns I Lay αλλά και του συγκροτήματος Elysion, ως τραγουδίστρια και ως στιχουργός.

## Δισκογραφία

### Elysion
**Demos:**

* *Demo* (2007)

### Visions of Atlantis
**Studio Album:**

* *[[Delta (Visions of Atlantis album)|Delta]]* (2011)
* *[[Ethera (Visions of Atlantis album)|Ethera]]* (2013)

**EPs:**

* *Maria Magdalena* EP (2011)

### [[On Thorns I Lay]]
**Studio Album:**
* *Precious Silence* (2004-2011) (μη κυκλοφορημένο άλμπουμ, αλλά διαθέσιμο σε απευθείας σύνδεση, στο Soundcloud, θα επεξεργαστεί, επεξεργαστεί και ανακατασκευαστεί στη συνέχεια για να δημιουργηθεί ένα νέο άλμπουμ από αυτό: *Eternal Silence*)
* *Eternal Silence* (2015)

### Eve's Apple
**Compilations:**

* *Siren's Garden* (2012) (track 12: "Cave Behind the Waterfall")

### Jaded Star
**Studio Album:**

* *Memories from the Future* (2015)

### Guest Εμφανίσεις

* **2012:** *Rest in Keys* (Bob Katsionis) (Vocals on "Another World")
* **2012:** *The Bivouac* (Vexillum) (Additional vocals on "The Oak and Lady Flame")

## Εξωτερικοί σύνδεσμοι
* Επίσημη ιστοσελίδα της Μάξι Νιλ

Κατηγορία:Ελληνίδες τραγουδίστριες
Φωτεινή Βλάχου

Η **Φωτεινή Βλάχου** (Ιωάννινα 1975-Λισαβόνα 8 Ιουνίου 2017) ήταν Ελληνίδα ιστορικός τέχνης και δασκάλα, με σπουδαία ακαδημαϊκή συμβολή τόσο στην Ελλάδα όσο και στην Πορτογαλία. Τα ενδιαφέροντά της επικεντρώνονται στην τέχνη και στην ιστορία της τέχνης που εκτείνονται πέρα από το κέντρο, το έθνος και τους κανόνες, ως ιδρύτρια και συντονίστρια του Διεθνούς Ερευνητικού Δικτύου "Τέχνη στην Περιφέρεια" από τον Ιούλιο 2013 έως τον θάνατό της το 2017.

## Εκδόσεις

* Figueira de Faria, Miguel; Vlachou, Foteini; Araújo, Agostinho, *Henri L'Évêque (1769-1832).* *Travelling Artist*, Universidade Autónoma de Lisboa, Lisbona, 2017.  .
* Vlachou, Foteini, *The disappointed writer: selected essays*, Edições do Saguão, Lisbona, 2019.  .
* Vlachou, Foteini, *Portuguese Painting at the End of the Ancien Regime c. 1799-1807 : History, Monarchy and the Empire*, London, Routledge, 2021.  .

## Βραβεία

* 2017 - Menzione d'onore al Premio Grémio Literário, insieme ad Agostinho Araújo e Miguel Figueira de Faria, per l'opera *Henri L'Évêque (1769-1832), Artista Viajante*.
* 2019 - In memoria e omaggio all'opera di Foteini Vlachou nel campo dell'arte, l'Istituto di storia dell'arte (IHA) e l'Istituto di storia contemporanea (IHC) dell'Universidade Nova de Lisboahanno organizzato la Conferenza internazionale "Art in the Periphery", che si è svolta tra il 14 e il 16 marzo a Lisbona, in Portogallo.

## Παραπομπές

* https://doi.org/10.1080/01973762.2019.1568711
* https://www.ici-berlin.org/people/vlachou/
* Béata Hock e Anu Allas, Globalizing East European Art Histories. Past and Present, Routledge, 2020.* 
* https://artintheperiphery.wordpress.com
* https://www.worldcat.org/oclc/1091697675
* http://www.degois.pt/visualizador/curriculum.jsp?key=2261997658633786
* http://iharesearchers.weebly.com/1/post/2014/09/crossing-borders-international-workshop-25-26-27-and-29-of-september.html
* http://iharesearchers.weebly.com/uploads/3/0/9/7/30977115/program_crossing_borders.pdf
* https://www.tandfonline.com/doi/abs/10.1080/01973762.2016.1132500?journalCode=gvir20
* http://www.gremioliterario.pt/premios_gremio_literario/premio_gremio_literario_2017.pdf
* https://arthist.net/archive/18722

Κατηγορία:Έλληνες ιστορικοί της τέχνης
Θωμαΐς Εμμανουηλίδου

Η **Θωμαΐς (Μαίη) Εμμανουηλίδου** είναι Ελληνίδα κωπηλάτρια.

## Βιογραφικό
Κατάγεται από την Καστοριά. Σπούδασε φυσικοθεραπεία στο  ΑΤΕΙ ΘΕΣΣΑΛΟΝΙΚΗΣ. Αποτελούσε μέλος εθνικής ομάδας κωπηλασίας από το 2015 έως το 2020 με καλύτερη διάκριση το Χρυσό Παγκόσμιο μετάλλιο στην Παράκτια κωπηλασία, χάλκινο παγκόσμιο κ23 και χρυσό ευρωπαϊκό. 

Έχει το εθνικό ρεκόρ στο ατομικό αγώνισμα κωπηλασίας για άτομα με ελαφρύ βάρος. Το 2017, ήρθε τρίτη στο παγκόσμιο πρωτάθλημα κωπηλασίας για άτομα κάτω των 23 ετών, κερδίζοντας το χάλκινο μετάλλιο. Κέρδισε επίσης ένα ασημένιο μετάλλιο για την Ελλάδα στους Μεσογειακούς Αγώνες 2018.

Το 2022, συμμετείχε στο παιχνίδι επιβίωσης Survivor που προβλήθηκε από τον ΣΚΑΪ, φτάνοντας μέχρι τον ημιτελικό.

## Παραπομπές


Κατηγορία:Έλληνες αθλητές της κωπηλασίας
Κατηγορία:Συμμετέχοντες στο Survivor Ελλάδας
Σπεράντζα Καλό

Η **Σπεράντζα Καλό** (*Spéranza Calo-Séailles* ; ή Ελπίδα Καλογεροπούλου ; 17 Μαΐου 1885 - 18 Φεβρουαρίου 1949) ήταν Ελληνίδα ζωγράφος, εφευρέτης και τραγουδίστρια της όπερας. Είναι γνωστή ως τραγουδίστρια και καλλιτέχνης, όμως εφηύρε ένα είδος διακοσμητικού σκυροδέματος που έλαβε το όνομα **Lap**.

## Βιογραφία

Η Κάλο γεννήθηκε στην Κωνσταντινούπολη το 1885, όπου το όνομά της ήταν Ελπίδα Καλογεροπούλου. Έλαβε την προσοχή του κοινού ως τραγουδίστρια μέτζο-σοπράνο και ένας μάνατζερ που την άκουσε, αποφάσισε να την αναλάβει και να προωθήσει την καριέρα της.

Το 1923 εφηύρε ένα είδος διακοσμητικού σκυροδέματος το οποίο εφαρμόστηκε για πρώτη φορά τον Ιούνιο 1923. Το νέο αυτό υλικό έλαβε το όνομα **Lap**. Η εφεύρεσή της αναπτύχθηκε από την ίδια και τον σύζυγό της που ήταν καθηγητής στην Σορβόνη.

Το 1929 τα υλικά για την εφεύρεση Lap χρησιμοποιήθηκαν στην κατασκευή και διακόσμηση των Halles de Boulongrin στο Ρέιμς. Αποτέλεσαν πρόκληση κατά την ανακαίνιση του κτιρίου το 2012 και τα πάνελ αντικαταστάθηκαν από GR.

Το 1930 δημιούργησε έργο μέσω της χρήσης του Lap μαζί με τον Tsuguharu Foujita. Ο Foujita έφτιαξε το πορτραίτο της και επίσης δημιούργησε αρκετά έργα με το υλικό Lap στην έδρα της εταιρείας στο Antony.

Η Κάλο πέθανε στο Παρίσι το 1949.

## Παραπομπές


## Πηγές
* Croft, Catherine; Macdonald, Susan (2019-01-15). Concrete : case studies in conservation practice, Getty Publications, σελίδα 42
* Léonard Tsuguharu Foujita and Speranza Calo-Séailles Cat and Kittens www.bonhams.com
* Buisson, Sylvie; Buisson, Dominique (1987). Foujita www.acr-edition.com

Κατηγορία:Ελληνίδες ζωγράφοι
Κατηγορία:Έλληνες τραγουδιστές όπερας
Κατηγορία:Κωνσταντινουπολίτες Έλληνες
Κατηγορία:Έλληνες ζωγράφοι του 20ού αιώνα
Νίκη Γκαραγκούνη

Η **Νίκη Γκαραγκούνη** (12 Μαρτίου 1977) ήταν Ελληνίδα πετοσφαιρίστρια και μέλος της Εθνικής Ομάδας Πετοσφαίρισης των Γυναικών. Ξεκίνησε την αθλητική της πορεία από την ΕΑ Λάρισας το 1988 και το 1994 πήρε μεταγραφή στον Παναθηναϊκό. Διαγωνίσθηκε με την εθνική ομάδα στο Παγκόσμιο Πρωτάθλημα Πετοσφαίρισης των Γυναικών 2002 στη Γερμανία και στους Θερινούς Ολυμπιακούς Αγώνες 2004 στην Αθήνα. Αγωνίστηκε με την ομάδα του Παναθηναϊκού από το 2000 έως το 2007.

## Παραπομπές


## Πηγές
* Garagouni - player's biography www.fivb.org
* Greece women's volleyball roster at FIVB.com www.fivb.org

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες της εθνικής Ελλάδος
Κατηγορία:Πετοσφαιρίστριες ΠΑΟ
Μαρία Γκαραγκούνη

Η **Μαρία Γκαραγκούνη** (21 Δεκεμβρίου 1975) ήταν Ελληνίδα πετοσφαιρίστρια και μέλος της Εθνικής Ομάδας Πετοσφαίρισης των Γυναικών. Διαγωνίστηκε με την εθνική ομάδα στο Παγκόσμιο Πρωτάθλημα Πετοσφαίρισης των Γυναικών 2002 στη Γερμανία και στους Θερινούς Ολυμπιακούς Αγώνες 2004 στην Αθήνα. Το 2004 έπαιζε με την ομάδα του Παναθηναϊκού. Κέρδισε 3 ελληνικά πρωταθλήματα και 2 ελληνικά κύπελλα με την ομάδα του Παναθηναϊκού.

## Ομάδες

* Βριλήσσια (1994-2000, 2002-2004)
* Παναθηναϊκός (2004-2007)

## Παραπομπές
* Gkaragkouni - Player's biography *www.fivb.org*
* Greece women's volleyball roster at FIVB.com www.fivb.org

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες ΠΑΟ
Άννα Χαλντ

Η **Άννα Χαλντ** (*Anne Hald Jensen* ; 2 Μαρτίου 1990) είναι Δανή παίκτρια του μπάντμιντον. Εκπροσώπησε την Ελλάδα το 2010-11. Το 2009, κέρδισε το χρυσό μετάλλιο στο Ευρωπαϊκό Πρωτάθλημα Μπάντμιντον Νέων στους ατομικούς αγώνες των κοριτσιών.

## Διακρίσεις
### Ευρωπαϊκά Πρωταθλήματα Νέων
*Girls' Singles*

### BWF International Challenge/Series
*Women's singles*

*Women's doubles*

*Mixed doubles*

: BWF International Challenge tournament
: BWF International Series tournament
: BWF Future Series tournament

## Παραπομπές
* Players : Anne Hald Jensen *bwfbadminton.com*. Badminton World Federation. 
* Anne Hald Jensen Full Profile *bwfbadminton.com*. Badminton World Federation. 
* European Junior Championships, Individuals *badmintoneurope.com*. Badminton Europe.

## Εξωτερικοί σύνδεσμοι
* 

Κατηγορία:Δανοί αθλητές της αντιπτέρισης
Παρασκευή Καντζά

Η **Παρασκευή Καντζά** (γεννημένη στις 8 Αυγούστου 1976) είναι Ελληνίδα παραολυμπιακή αθλήτρια, η οποία αγωνίζεται κυρίως σε αγώνες δρόμου και άλματος εις μήκος. Αγωνίζεται στην κατηγορία Τ11, για άτομα με απώλεια όρασης. Συνοδεύεται από τον Θεόδωρο Κατσουνόπουλο.

Η Παρασκευή έχει αγωνιστεί σε τρεις παραολυμπιακούς αγώνες. Πιο συγκεκριμένα έχει τρέξει σε πίστα 100 μέτρων, 200 μέτρων και άλμα εις μήκος, πάντα υπό την κατηγορία Τ11. Συμμετείχε για πρώτη φορά σε παραολυμπιακούς αγώνες το 2004 στην πατρίδα της, όπου κέρδισε ένα χάλκινο μετάλλιο στο αγώνισμα των 100 μέτρων. Δεν κατάφερε να πετύχει το ίδιο και στους Παραολυμπιακούς Αγώνες του 2008 στο Πεκίνο αλλά ούτε και το 2012 στο Λονδίνο. Το μοναδικό της μετάλλιο σε παραολυμπιακούς είναι στην Αθήνα το 2004.

## Παραπομπές

Κατηγορία:Έλληνες παραολυμπιονίκες του στίβου
Κατηγορία:Παραολυμπιονίκες
Ελένη Κιόση

Η **Ελένη Κιόση** (27 Φεβρουαρίου 1985) είναι Ελληνίδα πετοσφαιρίστρια και μέλος της Εθνικής Ομάδας Πετοσφαίρισης Γυναικών. Διαγωνίστηκε με την εθνική ομάδα στους Θερινούς Ολυμπιακούς Αγώνες 2004 στην Αθήνα. Έπαιξε για τις ομάδες του Ολυμπιακού Πειραιώς και του Ηρακλή Θεσσαλονίκης.

## Ομάδες
* Ολυμπιακός Πειραιώς (2006–2008)
* Ηρακλής Θεσσαλονίκης (2008–2009)

## Παραπομπές


Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες της εθνικής Ελλάδος
Κατηγορία:Πετοσφαιρίστριες ΟΣΦΠ
Κατηγορία:Πετοσφαιρίστριες Ηρακλή Θεσσαλονίκης
Μαριέλλα Φασούλα

Η **Μαριέλλα Φασούλα** (2 Σεπτεμβρίου 1997) είναι Ελληνίδα αθλήτρια της καλαθοσφαίρισης, η οποία αγωνίζεται στην πρωταθλήτρια Ισπανίας Αβενίδα από το 2021 και με την Εθνική Ομάδα Καλαθοσφαίρισης της Ελλάδας. Συμμετείχε στο Ευρωπαϊκό Πρωτάθλημα Καλαθοσφαίρισης Γυναικών το 2017 στο οποίο κατέλαβε την τέταρτη θέση. Είναι η κόρη του πρώην καλαθοσφαιριστή Παναγιώτη Φασούλα και εγγονή του σκηνοθέτη Μάνου Ζαχαρία. 

## Παραπομπές


## Εξωτερικοί σύνδεσμοι

*
*Vanderbilt Commodores bio

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες της εθνικής Ελλάδος κορασίδων
Κατηγορία:Καλαθοσφαιρίστριες της εθνικής Ελλάδος νεανίδων
Κατηγορία:Καλαθοσφαιρίστριες της εθνικής Ελλάδος νέων γυναικών
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες Πρωτέα Βούλας
Κατηγορία:Καλαθοσφαιρίστριες Αβενίδα
Κατηγορία:Καλαθοσφαιρίστριες Μπεσίκτας
Ειρήνη Τερζόγλου

Η **Ειρήνη Τερζόγλου**  (γεν. 2 Φεβρουαρίου 1979 στις Σέρρες) είναι Ελληνίδα αθλήτρια της σφαιροβολίας. Η καλύτερη επίδοση της στην σφαιροβολία είναι τα 19.10 μέτρα, την οποία πέτυχε τον Ιούνιο του 2003 στα Τρίκαλα. Αυτό είναι το ελληνικό ρεκόρ μέχρι σήμερα.

## Επιτεύγματα

## Παραπομπές


Κατηγορία:Αθλητές του στίβου στους Μεσογειακούς Αγώνες 2009
Κατηγορία:Αθλητές του στίβου στους Μεσογειακούς Αγώνες 2001
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2008
Κατηγορία:Αθλητές του στίβου στους Θερινούς Ολυμπιακούς Αγώνες 2004
Κατηγορία:Ελληνίδες αθλήτριες της σφαιροβολίας
Παναγιώτα Βλαχάκη

Η **Παναγιώτα Βλαχάκη** (3 Απριλίου 1991) είναι Ελληνίδα δρομέας μεγάλων αποστάσεων με ειδίκευση στον μαραθώνιο. Διαγωνίστηκε στον μαραθώνιο γυναικών στους Θερινούς ΟΑ 2016 όπου κατέλαβε την 118η θέση με χρόνο 2:59:12.

## Παραπομπές

* Women's marathon Rio 2016

## Εξωτερικοί σύνδεσμοι
* 

Κατηγορία:Ελληνίδες αθλήτριες δρόμων μεγάλων αποστάσεων
Σρομόφτσε Βίζνε

Το **Σρομόφτσε Βίζνε** (πολωνικά: *Sromowce Wyżne*, , «*Άνω Σρομόφτσε*») είναι χωριό του Γκμίνα Τσόρστιν στο Πόβιατ Νόβι Ταργκ του Βοεβοδάτου Ελάσσονος Πολωνίας στη νότια Πολωνία, κοντά στα σύνορα με τη Σλοβακία. Βρίσκεται περίπου 8 χιλιόμετρα νοτιοανατολικά του Μανιόβι, 25 χιλιόμετρα ανατολικά του Νόβι Ταργκ και 78 χιλιόμετρα νοτιοανατολικά της περιφερειακής πρωτεύουσας, Κρακοβίας.

Το χωριό έχει πληθυσμό 1.100 κατοίκων.

## Δείτε επίσης
* Ορεινός όγκος Τσι Κορόνι

## Παραπομπές
 

Κατηγορία:Χωριά της Πολωνίας
Κατηγορία:Χωριά του Πόβιατ Νόβι Ταργκ
Ειρήνη Βασιλείου

Η **Ειρήνη Βασιλείου** (18 Μαρτίου 1990) είναι Ελληνίδα σπρίντερ. Διαγωνίστηκε στα 400 μέτρα στα Ευρωπαϊκά Πρωταθλήματα Ανοιχτού  Στίβου (2016,2018) & κλειστού Στίβου(2021,2023). Έχει συμμετάσχει σε Παγκόσμια Πρωταθλήματα (2017,2019). Έχει 2 συμμετοχές σε Ολυμπιακούς Αγώνες (Rio2016 & Tokio2021).

Η δίδυμη αδερφή της, Άννα, είναι επίσης αθλήτρια των 400 μέτρων.

## Διαγωνιστικό κομμάτι

## Παραπομπές


* Ξανά εντυπωσιακή η Ειρήνη Βασιλείου στα 200 μέτρα sport-fm.gr
* Irini Vasiliou IAAF
* Athletics standings at women's 400m Rio 2016
* Συγκλονιστικό βίντεο με τις δίδυμες αδερφές Βασιλείου sport-fm.gr

## Εξωτερικοί σύνδεσμοι
* 

Κατηγορία:Ελληνίδες αθλήτριες δρόμων μεσαίων αποστάσεων
Κατηγορία:Αθλητές του στίβου στους Θερινούς Ολυμπιακούς Αγώνες 2020
Χρυσούλα Αναγνωστοπούλου

Η **Χρυσούλα Αναγνωστοπούλου** (27 Αυγούστου 1991, Λάρισα) είναι Ελληνίδα αθλήτρια της δισκοβολίας. Συμμετείχε στο Παγκόσμιο Πρωτάθλημα Στίβου του 2015 στο Πεκίνο, χωρίς να προκριθεί στην τελική φάση.

Το ατομικό ρεκόρ της είναι 61.53 μέτρα, που πραγματοποίησε στην Καβάλα στις 22 Ιουλίου 2017.

## Επιδόσεις σε διοργανώσεις

## Παραπομπές


Κατηγορία:Ελληνίδες αθλήτριες της δισκοβολίας
Κατηγορία:Αθλητές του στίβου στους Μεσογειακούς Αγώνες 2013
Κατηγορία:Έλληνες Μεσογειονίκες
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Μεσογειακούς Αγώνες 2018
Κατηγορία:Αθλητές του στίβου στους Θερινούς Ολυμπιακούς Αγώνες 2020
Ειρήνη Μούχου

Η **Ειρήνη Μούχου** (Μυτιλήνη 7 Ιανουαρίου 1987) είναι Ελληνίδα αθλήτρια του τριάθλου και Πρωταθλήτρια Ελλάδος το 2009. Από το 2005 έως το 2009 η Μούχου συμμετείχε σε 18 αθλητικές διοργανώσεις ITU και οκτώ φορές εισήλθε στo top10. Το 2009 κέρδισε το χρυσό μετάλλιο στο *Triathlon Balkan Championships* στη Βάρνη και κατέλαβε την έκτη θέση στην κατάταξη του Ευρωπαϊκού Κυπέλλου στην ίδια διοργάνωση.

Το 2008 η Μούχου κατέλαβε την 3η θέση στα Βαλκανικά Πρωταθλήματα και την 2η θέση στα Ελληνικά Πρωταθλήματα ενώ συμμετείχε στο τρίαθλο αρκετών μη-ITU αθλητικών διοργανώσεων όπως το *British Corus Elite Series* στο Λονδίνο (19η θέση) και το *Swiss Elite VW Circuit Triathlons* στη Γενεύη (8η θέση) και στο Uster (9η θέση).

Στις 18 Αυγούστου 2009, η Μούχου ανακοίνωσε τα σχέδιά της να γίνει μέλος του French Club TOC Cesson Sevigne, όπου μη-Γάλλοι μέλη είναι μεταξύ άλλων αθλήτριες όπως η Irina Abysova, προκειμένου να προετοιμαστεί για τους ΟΑ 2012. Ωστόσο, στις 24 Οκτωβρίου 2009, η Μούχου ανακοίνωσε την προσωρινή αποχώρησή της από το τρίαθλο, καθώς έδωσε προτεραιότητα στις ακαδημαϊκές σπουδές της.

Η Μούχου αγωνίζεται για την ομάδα ATLAS (ΑΤΛΑΣ Β.ΜΥΤΙΛΗΝΗΣ) στη Μυτιλήνη και για την ομάδα AIGALEO (Α.Γ.Σ. ΑΙΓΑΛΕΩ) στην Αθήνα.

## Αθλητικές διοργανώσεις ITU
Η ακόλουθη λίστα βασίζεται στις επίσημες κατατάξεις από την ITU και την προσωπική σελίδα των αθλητών*.*

BG = the sponsor *British Gas* · DNS = *δεν ξεκίνησε* · DNF = *δεν τερμάτισε*

## Παραπομπές


## Εξωτερικοί σύνδεσμοι
* Προσωπική ιστοσελίδα στα ελληνικά
* Ελληνική Ομοσπονδία Τριάθλου στα ελληνικά
* ITU Profile Page

Κατηγορία:Ελληνίδες αθλήτριες τριάθλου
Βασιλικό Νομισματοκοπείο (αποσαφήνιση)

Ο όρος *Βασιλικό Νομισματοκοπείο* αποτελεί την ονομασία διαφόρων εθνικών νομισματοκοπείων, σε χώρες του κόσμου που συντηρούν μοναρχικά πολιτευμάτα με τη σύγχρονη μορφή τους (π.χ Βασιλευόμενη Κοινοβουλευτική Δημοκρατία ή Συνταγματική Μοναρχία).

Τέτοια νομισματοκοπεία είναι τα εξής:

* Βασιλικό Νομισματοκοπείο (Ηνωμένο Βασίλειο)
* Βασιλικό Νομισματοκοπείο της Αυστραλίας (Αυστραλία)
* Βασιλικό Νομισματοκοπείο του Βελγίου) (Βέλγιο)
* Βασιλικό Νομισματοκοπείο της Δανίας) (Δανία)
* Βασιλικό Νομισματοκοπείο της Ισπανίας) (Ισπανία)
* Βασιλικό Νομισματοκοπείο του Καναδά) (Καναδάς)
* Βασιλικό Νομισματοκοπείο των Κάτω Χωρών) (Βασίλειο των Κάτω Χωρών)
* Βασιλικό Νομισματοκοπείο της Μαλαισίας) (Μαλαισία)
* Βασιλικό Νομισματοκοπείο της Νορβηγίας) (Νορβηγία)
* Βασιλικό Νομισματοκοπείο της Ταϊλάνδης) (Ταϊλάνδη)

Κατηγορία:Νομισματοκοπεία
Οι διακοπές του κυρίου Υλό

***Οι διακοπές του κυρίου Υλό*** (γαλλ.: *Les Vacances de Monsieur Hulot*) είναι γαλλική κωμωδία του 1953 σε σκηνοθεσία Ζακ Τατί και πρωταγωνιστή τον ίδιο τον σκηνοθέτη. 

Είναι η πρώτη εμφάνιση του αδέξιου κινηματογραφικού χαρακτήρα του κυρίου Υλό, ο οποίος εμφανίζεται και στις επόμενες ταινίες του Ζακ Τατί, μεταξύ των οποίων *Ο Θείος μου (Mon Oncle*,1958), *Playtime* (1967) και *Ο κύριος Ιλό στο χάος της κυκλοφορίας (Trafic*,1971). 

Η ταινία είχε διεθνή επιτυχία όταν κυκλοφόρησε το 1953 και θεωρείται ταινία-σταθμός στην ιστορία του γαλλικού κινηματογράφου. Είχε επίσης μεγάλη εμπορική επιτυχία με 5.071.920 πωλήσεις εισιτηρίων στη Γαλλία το έτος κυκλοφορίας της. 

## Υπόθεση
Ο κύριος Υλό (Ζακ Τατί), ένας αδέξιος αλλά συμπαθητικός μεσόκοπος εργένης, περνά τις καλοκαιρινές διακοπές του δίπλα στη θάλασσα, σε ένα ήσυχο οικογενειακό ξενοδοχείο στις ακτές του Ατλαντικού. Αλλά η αδεξιότητά του τον κάνει να διαπράττει πολλά λάθη που αναστατώνουν τη ζωή των υπόλοιπων παραθεριστών. 

Η ταινία παρουσιάζει διάφορους τύπους παραθεριστών σε μια εποχή που οι παραθαλάσσιες διακοπές είχαν αρχίσει να γενικεύονται. Δεν υπάρχει συγκεκριμένη υπόθεση αλλά μέσα από μια σειρά περιπέτειες, καταγράφεται η καθημερινότητα των παραθεριστών του ξενοδοχείου, οι περισσότεροι από τους οποίους είναι σχεδόν αδύνατο να απελευθερωθούν, ακόμη και προσωρινά, από τους άκαμπτους κοινωνικούς ρόλους τους για να χαλαρώσουν και να απολαύσουν τη ζωή και ακόμα και στις διακοπές τους επαναλαμβάνουν τις αστικές τους συνήθειες.

Η ταινία χλευάζει επίσης την εμπιστοσύνη της μεταπολεμικής δυτικής κοινωνίας στην αισιόδοξη πίστη στην καπιταλιστική παραγωγή, αλλά και στην αξία της σύνθετης τεχνολογίας έναντι των απλών απολαύσεων, θέμα που θα εμφανιστεί και στις επόμενες ταινίες του Ζακ Τατί.

## Βραβεία - Διακρίσεις

* 1953: Βραβείο Λουί Ντελύκ, Παρίσι
* 1953: Διεθνές βραβείο κριτικών, Φεστιβάλ των Καννών
* 1953: Prix Femina, Βρυξέλλες
* 1955: Βραβείο Golden Laurel, Εδιμβούργο
* 1956: Καλύτερη ταινία της χρονιάς, Κούβα

* Η ταινία είχε μεγάλη επιτυχία στη Γαλλία, το Ηνωμένο Βασίλειο και τις ΗΠΑ. Στις κινηματογραφικές κριτικές εκθειάζεται το ποιητικό χιούμορ του Ζακ Τατί.
* Η ταινία περιλαμβάνεται στον κατάλογο 50 εφηβικών ταινιών που εκδόθηκε το 2005 από το Βρετανικό Ινστιτούτο Κινηματογράφου.
* Ο Γούντι Άλεν την θεωρεί ως την πιο επιτυχημένη κωμική ταινία της εποχής της.

## Παραπομπές

## Εξωτερικοί σύνδεσμοι
*

Κατηγορία:Ταινίες του 1953
Κατηγορία:Γαλλικές ταινίες της δεκαετίας 1950
Κατηγορία:Γαλλόφωνες ταινίες
Κατηγορία:Γαλλικές κωμικές ταινίες
Κατηγορία:Γαλλικές ασπρόμαυρες ταινίες
Αγιοχώρι Ροδόπης

Το **Αγιοχώρι** είναι ημιορεινό χωριό της Θράκης στην Περιφερειακή Ενότητα Ροδόπης.

## Γεωγραφία - Ιστορία
Το Αγιοχώρι βρίσκεται στα ανατολικά όρια με την Περιφερειακή Ενότητα Έβρου, στην βορειοανατολική άκρη του κάμπου της Κομοτηνής και τους νότιους πρόποδες της οροσειράς της Ανατολικής Ροδόπης σε υψόμετρο 200 μέτρα. Απέχει 14 χλμ. Α.-ΝΑ. από την Φιλλύρα (έδρα του δήμου) και 37 χλμ. Α. από την Κομοτηνή. Στα βόρεια του χωριού περνάει ο Λίσσος ποταμός, βορειοανατολικά είναι η Στροφή, νοτιοανατολικά η Νέδα και νοτιοδυτικά το Ήπιο. Γύρω από το χωριό υπάρχουν βράχια που δημιουργούν ένα διαφορετικό τοπίο ενώ στην είσοδό του ερείπια από παλιό τείχος κάστρου. Ως ξεχωριστός οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Αρριανών. Σύμφωνα με το Πρόγραμμα «Καλλικράτης» αποτελεί την τοπική κοινότητα Αγιοχωρίου που υπάγεται στη δημοτική κοινότητα Αρριανών του Δήμου Αρριανών και σύμφωνα με την απογραφή του 2021 έχει πληθυσμό 221 κατοίκους. Η τοπική κοινότητα είναι χαρακτηρισμένη ως αγροτικός ημιορεινός οικισμός, με έκταση 17,858 χμ² (2011).
## Πληθυσμός

 
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ροδόπης
Κατηγορία:Δήμος Αρριανών
Γκιούλα Σιλάγκι

Ο **Γκιούλα Σιλάγκι** (ουγγρικά: *Gyula Szilágyi*, 18 Ιανουαρίου 1923 – 17 Οκτωβρίου 2001) ήταν Ούγγρος διεθνής ποδοσφαιριστής που αγωνιζόταν ως κεντρικός επιθετικός. Αποτελεσματικός σκόρερ, είναι έβδομος στην ιστορία του ουγγρικού πρωταθλήματος πρώτης κατηγορίας.

## Βιογραφία

Ήταν ένας από τους εκπροσώπους του «χρυσής εποχής» του ουγγρικού ποδοσφαίρου των δεκαετιών 1940 και 1950. Ξεκίνησε την ποδοσφαιρική του καριέρα στην ομάδα της ιδιαίτερης πατρίδας του, την Ντεμπρέτσενι το 1939. Την πρώτη του χρονιά στη ομάδα ανδρών (1943–44) σημείωσε 18 γκολ, μεταξύ των οποίων και τα τέσσερα εντός έδρας γκολ στον αγώνα με τη Κίσπεστ (αποτέλεσμα 4–2). Στην πρώτη μεταπολεμική σεζόν (1945–46), είχε εξαιρετική απόδοση - σημείωσε 42 γκολ σε 31 αγώνες. Ήταν ικανός σουτέρ και με τα δύο πόδια και διακρίνονταν ιδιαίτερα στο ψηλό παιχνίδι. Από το 1947 μεταγράφηκε στη Βάσας, όπου αγωνίστηκε 14 σεζόν μέχρι το τέλος της καριέρας του. Κατέκτησε από ένα πρωτάθλημα (1957) και Κύπελλο (1955) και ήταν πρώτος σκόρερ το 1957 στο μεταβατικό πρωτάθλημα της άνοιξης με 17 τέρματα. Το 1955 αναδείχθηκε καλύτερος ποδοσφαιριστής της χώρας. Γνώρισε διεθνή επιτυχία σε συλλογικό επίπεδο με την κατάκτηση του Κυπέλλου Μιτρόπα το 1956 και το 1957, σημειώνοντας τέσσερα γκολ στον τρίτο αγώνα εναντίον της Ραπίντ Βιέννης στον τελικό του 1956 (αποτέλεσμα 9–2). Παραμένει ο κορυφαίος σκόρερ στην ιστορία του συλλόγου της Βάσας.

Για την Εθνική Ουγγαρίας έπαιξε 12 αγώνες και σημείωσε 9 γκολ, κάνοντας το ντεμπούτο του στις 11 Μαΐου 1947 μπαίνοντας ως αλλαγή στο δεύτερο ημίχρονο της ήττας από την Ιταλία. Σε τέσσερις αγώνες χρησιμοποιήθηκε ως αλλαγή. Το καλύτερο παιχνίδι για την εθνική ομάδα το έκανε στις 4 Ιουλίου 1950 με αντίπαλο την Πολωνία (5–2), όπου σημείωσε τρία γκολ. Ήταν ο πρώτος αγώνας της αήττητης σειράς της εθνικής ομάδας που έγινε γνωστή ως «Μαγικοί Μαγυάροι». Η πληθώρα ιδιαίτερα ικανών επιθετικών εκείνη την εποχή στη χώρα του δεν επέτρεψε την περαιτέρω αναγνώρισή του. Συνολικά κατά τη διάρκεια της καριέρας του σημείωσε 497 τέρματα σε 548 επίσημους αγώνες και το γενικό σύνολο συμπεριλαμβανομένων και των φιλικών είναι τουλάχιστον 1.112 γκολ σε 918 συναντήσεις.

## Τίτλοι και διακρίσεις

* Πρωτάθλημα Ουγγαρίας : 1957 (άνοιξη)
* Κυπέλλο Ουγγαρίας : 1955
* Κύπελλο Μιτρόπα (2) : 1956, 1957
* Ούγγρος ποδοσφαιριστής της χρονιάς : 1955
* Κορυφαίος σκόρερ του ουγγρικού πρωταθλήματος : 1957 
* 7ος σκόρερ στην πρώτη κατηγορία του Ουγγρικού Πρωταθλήματος με 313 γκολ

## Δείτε επίσης

* Κατάλογος ποδοσφαιριστών ανδρών με 500 ή περισσότερα γκολ

## Παραπομπές


## Εξωτερικοί σύνδεσμοι

 

Κατηγορία:Ούγγροι ποδοσφαιριστές
Κατηγορία:Ποδοσφαιριστές Εθνικής Ουγγαρίας
Κατηγορία:Ποδοσφαιριστές Ντέμπρετσενι ΒΣΚ 
Κατηγορία:Ποδοσφαιριστές  Βάσας ΣΚ
Κατηγορία:Επιθετικοί ποδοσφαιριστές
Άγρα Ροδόπης

Η **Άγρα** είναι πεδινό χωριό της Θράκης στην Περιφερειακή Ενότητα Ροδόπης, το οποίο βρίσκεται στη βορειοανατολικά άκρη του κάμπου της Κομοτηνής σε υψόμετρο 100 μέτρα. Το χωριό απέχει μόλις 1 χλμ. Β. από το κέντρο της Φιλλύρας (έδρα του δήμου) και 23 χλμ. Α. από την Κομοτηνή. Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 με την ονομασία Μικροξύδιο να προσαρτάται στην τότε κοινότητα Δοκού, το 1940  το όνομά του διορθώθηκε σε Μικρά Ξύδια και το 1953 με το ΦΕΚ 86Α - 11/04/1953 μετονομάστηκε σε Άγρα. Σύμφωνα με το Πρόγραμμα «Καλλικράτης» αποτελεί την τοπική κοινότητα Άγρας που υπάγεται στη δημοτική κοινότητα Φιλλύρας του Δήμου Αρριανών και σύμφωνα με την απογραφή του 2021 έχει πληθυσμό 166 κατοίκους. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 6,613 χμ² (2011).
## Πληθυσμός

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ροδόπης
Κατηγορία:Δήμος Αρριανών
Αγγελική Τζαβέλλα

Η **Αγγελική Τζαβέλλα** (17 Μαΐου 1930 -  ) είναι σύγχρονη Αθηναία υψίφωνος και καθηγήτρια φωνητικής.μικρογραφία

## Βιογραφία
Διπλωματούχος Εθνικού Ωδείου με άριστα και Α’ βραβείο τάξη μονωδίας της Ε. Σκέπερς και μελοδραματικής του Γ. Καρακαντά της Ε.Λ.Σ.

Σπούδασε πιάνο με την Μαρίκα Λασποπούλου.

Μελέτησε ρεπερτόριο κοντά στους μαέστρους Λ. Ανδριτσόπουλο της Ε.Λ.Σ. και Β. Πφεφφερ

Πήρε μέρος ως σολίστ με τις χορωδίες Ελλάδος με μαέστρο τον Σ. Βασιλειάδη, την Δημοτική χορωδία Αθηνών με  μαέστρο τον Β. Καρποδίνη
μικρογραφία
Τραγούδησε ως σολίστ με την ΚΟΑ στην όπερα “Ορφέας και Ευρυδίκη” του Γκλουκ

σε συνεργασία με το χορευτικό συγκρότημα της Ζ. Νικολούδη και την M. Ferez.

Έχει εμφανιστεί  επανειλημμένως  στην τηλεόραση και από την εκπομπή “Σολίστ κλασικής μουσικής”

 

Έχει δώσει ρεσιτάλ και συναυλίες στην Αθήνα και άλλες πόλεις

Συμμετείχε ως σολίστ στην μαντολινάτα στο φεστιβάλ Κεφαλονιάς με μαέστρο τον Φ. Αλέπορο

Συνεργάστηκε στο ελεύθερο θέατρο με την Αλίκη Βουγιουκλάκη για την φωνητική προετοιμασία στα έργα ¨ωραία μου κυρία” και “Εύθυμη Χήρα”

‘Εδωσε πολλά ρεσιτάλ με την Κ. Μορφονιού με τον Α. Γαρουφαλή στο πιάνο

Συνεργάστηκε στην τηλεόραση με τους καλλιτέχνες Καίτη Αποστολάκη, Μ. Ξυνή κ.α.

Απο το 1984 ξεκίνησε να διδάσκει λυρικό τραγούδι στο Εθνικό Ωδείο Αθηνών με μαθητές γνωστους όπως ο Ντίνος Τζαμτζής της Ε.Λ.Σ. ,  Πωλ Ζαχαριάδης,  Ηρώ Οικονόμου του θεάτρου του Ντέλμοντ της Γερμανίας, Ιωάννα Πολυζώη, Σπύρο Λέτσα της Ε.Λ.Σ. , Μ. Παπαδάκη,  Έλση Δασουρά κ.α.  

Ο "Σύλλογος Ελλήνων Λογοτεχνών" της απένειμε Δίπλωμα τιμής ένεκεν προς επιβράβευση των εξαίρετων αυτής προσπαθειών και επιτεύξεων.

## Αναφορές


Κατηγορία:Ελληνίδες υψίφωνοι
Χοσέ Παστερνάκης

Ο **Χοσέ (Τίτο) Παστερνάκης** {ισπανικά :**José Osvaldo Pasternak**},(γεννημένος στις 11 Αυγούστου 1947) είναι Αργεντίνος με ελληνική υπηκοότητα, πρώην διεθνής ποδοσφαιριστής. Αγωνιζόταν ως επιτελικός μέσος. Στην Ελλάδα ήλθε το 1972 και αγωνίστηκε στον Π.Α.Σ. Γιάννινα, τον Άρη και την Καβάλα.

## Καριέρα
Ο Παστερνάκης αγωνίστηκε στην εθνική εφήβων της πατρίδας του και έπαιξε για την Παλμέιρας στη Βραζιλία, τη Χιμνάσια Λα Πλάτα στην Αργεντινή και τη Βαλένθια στη Βενεζουέλα, πριν μεταβεί στην Ελλάδα τον Φεβρουάριο του 1972. Αγωνίστηκε στη Β' Εθνική με την ομάδα του Π.Α.Σ. Γιάννινα μέχρι το καλοκαίρι του 1973, σκοράροντας δεκατρία γκολ στο πρωτάθλημα.

Τη σεζόν 1973-74 έπαιξε για την ομάδα της Ουρένσε στη δεύτερη κατηγορία Ισπανίας, πριν επιστρέψει στην Ελλάδα και τον Άρη. Με τους "κίτρινους" έπαιξε σε μόλις οκτώ αγώνες πρωταθλήματος, σκοράροντας στη νίκη του Άρη απέναντι στην Καλαμάτα με 2-0, στις 19 Ιανουαρίου 1975. Αγωνίστηκε επίσης στους δύο αγώνες εναντίον της Ραπίντ Βιέννης στις 18 Σεπτεμβρίου και 2 Οκτωβρίου 1974.

Από το 1975 ως το 1977 έπαιξε στην ομάδα της Καβάλας, τον πρώτο χρόνο στη δεύτερη κατηγορία και τον δεύτερο στην Α' εθνική, όπου οι Καβαλιώτες κατέλαβαν την έβδομη θέση του πρωταθλήματος.

## Παραπομπές

## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές Χιμνάσια ι Εσγρίμα ντε Λα Πλάτα
Κατηγορία:Ποδοσφαιριστές Σοσιεντάντε Εσπορτίβα Παλμέιρας
Κατηγορία:Ποδοσφαιριστές ΣΝ Ουρένσε
Κατηγορία:Μέσοι ποδοσφαιριστές
Καλέτζης

Ο ποταμός **Καλέτζης** είναι βασικός παραπόταμος του Πηνειού πηγάζει στα Άγραφα στα όροι Καπροβούνι και Βουλγάρα κοντά στο χωριό Απιδιά στον νομό Καρδίτσας. 

Κοντά στην πόλη της Καρδίτσας ενώνεται με τον Καράμπαλη και στο τέλος χύνεται στον Ενιπέα που αυτός με την σειρά του λίγα χιλιόμετρα παρακάτω χύνεται στον Πηνειό. Μάλιστα στις 22 Οκτωβρίου 1994 μαζί με τα νερά του Ενιπέα, του Σοφαδίτη, του Ιταλίκου, του Πάμισου, του Καράμπαλη, του Φαρσαλιώτη και του Μεγάλου Ρέματος πλημμύρισαν το χωριό Μεταμόρφωση.

## Παραπομπές


Κατηγορία:Ποταμοί της Θεσσαλίας
Κατηγορία:Περιφερειακή ενότητα Καρδίτσας